title: Deċiżjoni tal-Kunsill (PESK) 2016/2231 tat-12 ta' Diċembru 2016 li temenda d-Deċiżjoni 2010/788/PESK dwar miżuri restrittivi kontra r-Repubblika Demokratika tal-Kongo

text:
               12.12.2016

               MT

               Il-Ġurnal Uffiċjali tal-Unjoni Ewropea

               LI 336/7

         DEĊIŻJONI TAL-KUNSILL (PESK) 2016/2231
   tat-12 ta' Diċembru 2016
   li temenda d-Deċiżjoni 2010/788/PESK dwar miżuri restrittivi kontra r-Repubblika Demokratika tal-Kongo
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fl-20 ta' Diċembru 2010, il-Kunsill adotta d-Deċiżjoni 2010/788/PESK (1).

               (2)

               Fis-17 ta' Ottubru 2016, il-Kunsill adotta konklużjonijiet li jesprimu tħassib serju dwar is-sitwazzjoni politika fir-Repubblika Demokratika tal-Kongo (RDK). B'mod partikolari kkundanna bil-qawwa l-atti ta' vjolenza estrema li seħħew fid-19 u l-20 ta' Settembru f'Kinshasa, filwaqt li nnota li dawk l-atti komplew jaggravaw l-istaġnar fil-pajjiż minħabba n-nuqqas li jissejħu elezzjonijiet presidenzjali sal-iskadenza kostituzzjonali tal-20 ta' Diċembru 2016.

               (3)

               Il-Kunsill saħaq li, sabiex tinħoloq klima favorevoli għad-djalogu u l-organizzazzjoni ta' elezzjonijiet, il-Gvern tar-RDK għandu jimpenja ruħu b'mod ċar li jiżgura li d-drittijiet tal-bniedem u l-istat tad-dritt jiġu rrispettati u għandu jwaqqaf kull użu tas-sistema tal-ġustizzja bħala għodda politika. Appella wkoll lill-partijiet ikkonċernati kollha biex jirrifjutaw l-użu tal-vjolenza.

               (4)

               Il-Kunsill indika wkoll li hu lest li juża l-mezzi kollha disponibbli għalih, inkluż miżuri restrittivi kontra dawk responsabbli minn ksur serju tad-drittijiet tal-bniedem, dawk li jippromwovu l-vjolenza u dawk li jippruvaw joħolqu xkiel għal soluzzjoni kunsenswali u paċifika għall-kriżi li tirrispetta l-aspirazzjoni tal-poplu tar-RDK li jeleġġi r-rappreżentanti tiegħu.

               (5)

               Għalhekk, jenħtieġ li d-Deċiżjoni 2010/788/PESK tiġi emendata skont dan.

               (6)

               Hija meħtieġa aktar azzjoni mill-Unjoni sabiex jiġu implimentati ċerti miżuri,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2010/788/PESK hija emendata kif ġej:

               (1)

               l-Artikolu 3 jiġi sostitwit b'dan li ġej:
               “Artikolu 3
               1.   Il-miżuri restrittivi kif previsti fl-Artikoli 4(1) u 5(1) u (2) għandhom jiġu imposti kontra persuni u entitajiet indikati mill-Kumitat tas-Sanzjonijiet minħabba l-involviment f'atti jew l-appoġġ għal atti li jdgħajfu l-paċi, l-istabbiltà jew is-sigurtà tar-RDK. Tali atti jinkludu:

                           (a)

                           li jaġixxu bi vjolazzjoni tal-embargo fuq l-armi u l-miżuri relatati kif imsemmi fl-Artikolu 1;

                           (b)

                           li jkunu mexxejja politiċi u militari ta' gruppi armati barranin li joperaw fir-RDK li jimpedixxu d-diżarm u r-ripatrijazzjoni volontarja jew is-sistemazzjoni mill-ġdid ta' kumbattenti li jappartjenu lil dawk il-gruppi;

                           (c)

                           li jkunu mexxejja politiċi u militari ta' milizzji Kongoliżi, inkluż dawk li jirċievu appoġġ minn barra r-RDK, li jimpedixxu l-parteċipazzjoni tal-kumbattenti tagħhom fil-proċessi ta' diżarm, id-demobilizzazzjoni u l-integrazzjoni mill-ġdid;

                           (d)

                           li jirreklutaw jew jużaw it-tfal f'konflitti armati fir-RDK bi ksur tal-liġi internazzjonali applikabbli;

                           (e)

                           li jkunu involuti fl-ippjanar, id-direzzjoni, jew it-twettiq ta' atti fir-RDK li jikkostitwixxu ksur jew abbuż tad-drittijiet tal-bniedem jew ksur tad-dritt umanitarju internazzjonali, kif applikabbli, fosthom dawk l-atti mmirati lejn persuni ċivili, inkluż qtil u mankament, stupru u vjolenza sesswali oħra, ħtif, trasferiment furzat, u attakki fuq skejjel u sptarijiet;

                           (f)

                           li jimpedixxu l-aċċess għall-assistenza umanitarja jew id-distribuzzjoni tagħha fir-RDK;

                           (g)

                           li jappoġġaw persuni jew entitajiet, inkluż gruppi armati jew netwerks kriminali, involuti f'attivitajiet destabbilizzanti fir-RDK permezz tal-isfruttament ta' jew il-kummerċ illeċitu f'riżorsi naturali, inkluż deheb, jew annimali selvaġġi jew prodotti minn annimali selvaġġi;

                           (h)

                           li jaġixxu f'isem jew taħt id-direzzjoni ta' persuna jew entità indikata, jew li jaġixxu f'isem jew taħt id-direzzjoni ta' entità li hija proprjetà ta' persuna jew entità indikata;

                           (i)

                           li jippjanaw, imexxu, jisponsorjaw jew jieħdu sehem f'attakki kontra l- MONUSCO jew il-persunal tan-Nazzjonijiet Uniti;

                           (j)

                           li jipprovdu appoġġ finanzjarju, materjali, jew teknoloġiku għal, jew prodotti jew servizzi lil, persuna jew entità indikata.

                     Il-persuni u l-entitajiet rilevanti koperti minn dan il-paragrafu huma elenkati fl-Anness I.
               2.   Il-miżuri restrittivi kif previst fl-Artikoli 4(1) u 5(1) u (2) għandhom jiġu imposti kontra persuni u entitajiet:

                           (a)

                           li jkunu qed jimpedixxu soluzzjoni kunsenswali u paċifika lejn elezzjonijiet fir-RDK, inkluż b'atti ta' vjolenza, repressjoni jew inċitament għall-vjolenza, jew billi jdgħajfu l-istat tad-dritt;

                           (b)

                           involuti fl-ippjanar, id-direzzjoni jew it-twettiq ta' atti li jikkostitwixxu ksur serju jew abbużi serji tad-drittijiet tal-bniedem fir-RDK;

                           (c)

                           assoċjati ma' dawk imsemmijin fil-punti (a) u (b);

                     kif elenkat fl-Anness II.”;

               (2)

               l-Artikolu 4 jiġi sostitwit b'dan li ġej:
               “Artikolu 4
               1.   L-Istati Membri għandhom jieħdu l-miżuri meħtieġa biex jimpedixxu d-dħul fit-territorji tagħhom, jew it-transitu minnhom, tal-persuni msemmijin fl-Artikolu 3.
               2.   Il-paragrafu 1 ma għandux jobbliga lil Stat Membru biex jiċħad id-dħul fit-territorju tiegħu liċ-ċittadini tiegħu stess.
               3.   Fir-rigward tal-persuni msemmijin fl-Artikolu 3(1), il-paragrafu 1 ta' dan l-Artikolu ma għandux japplika:

                           (a)

                           fejn il-Kumitat tas-Sanzjonijiet jiddetermina minn qabel u każ b'każ li tali dħul jew transitu jkun ġustifikat għal raġunijiet ta' bżonn umanitarju, inkluż obbligu reliġjuż;

                           (b)

                           fejn il-Kumitat tas-Sanzjonijiet jikkonkludi li eżenzjoni tkun qed tiffavorixxi l-objettivi tar-riżoluzzjonijiet rilevanti tal-Kunsill tas-Sigurtà tan-Nazzjonijiet Uniti, jiġifieri l-paċi u r-rikonċiljazzjoni nazzjonali fir-RDK u l-istabbiltà fir-reġjun;

                           (c)

                           fejn il-Kumitat tas-Sanzjonijiet jawtorizza minn qabel u każ b'każ it-transitu ta' persuni li sejrin lura lejn it-territorju tal-Istat tan-nazzjonalità tagħhom, jew li qed jieħdu sehem fi sforzi biex jitressqu lejn il-ġustizzja persuni li wettqu ksur gravi tad-drittijiet tal-bniedem jew tad-dritt umanitarju internazzjonali; jew

                           (d)

                           fejn tali dħul jew transitu jkun meħtieġ biex jitwettaq il-proċess ġudizzjarju.

                     F'każijiet fejn, bis-saħħa ta' dan il-paragrafu, Stat Membru jawtorizza d-dħul fit-territorju tiegħu, jew it-transitu minnu, ta' persuni indikati mill-Kumitat tas-Sanzjonijiet, l-awtorizzazzjoni għandha tkun limitata għall-iskop li għalih tingħata u għall-persuni kkonċernati minnha.
               4.   Fir-rigward tal-persuni msemmijin fl-Artikolu 3(2), il-paragrafu 1 ta' dan l-Artikolu għandu jkun mingħajr preġudizzju għall-każijiet fejn Stat Membru jkun marbut minn obbligu tad-dritt internazzjonali, jiġifieri:

                           (a)

                           bħala pajjiż ospitanti għal organizzazzjoni intergovernattiva internazzjonali;

                           (b)

                           bħala pajjiż ospitanti għal konferenza internazzjonali msejħa min-Nazzjonijiet Uniti, jew taħt il-patroċinju tagħha;

                           (c)

                           taħt ftehim multilaterali li jagħti privileġġi u immunitajiet; jew

                           (d)

                           bis-saħħa tat-Trattat ta' Konċiljazzjoni tal-1929 (“il-Patt tal-Lateran”) konkluż mis-Santa Sede (l-Istat tal-Belt tal-Vatikan) u l-Italja.

                     5.   Il-paragrafu 4 għandu jitqies li japplika wkoll fejn Stat Membru ikun pajjiż ospitanti tal-Organizzazzjoni għas-Sigurtà u l-Kooperazzjoni fl-Ewropa (OSKE).
               6.   Fejn Stat Membru jagħti eżenzjoni skont il-paragrafi 4 jew 5, hu għandu jinforma debitament lill-Kunsill b'dan.
               7.   Fir-rigward tal-persuni msemmijin fl-Artikolu 3(2), l-Istati Membri jistgħu jagħtu eżenzjonijiet mill-miżuri imposti taħt il-paragrafu 1 ta' dan l-Artikolu fejn l-ivvjaġġar ikun ġustifikat għal raġunijiet ta' bżonn umanitarju urġenti, jew għal raġunijiet ta' attendenza għal laqgħat intergovernattivi u dawk promossi jew ospitati mill-Unjoni Ewropea, jew ospitati minn Stat Membru li jkollu l-Presidenza attwali tal-OSKE, fejn isir djalogu politiku li jippromwovi b'mod dirett l-objettivi ta' politika tal-miżuri restrittivi, fosthom id-demokrazija, id-drittijiet tal-bniedem u l-istat tad-dritt fir-RDK.
               8.   Stat Membru li jixtieq jagħti l-eżenzjonijiet imsemmija fil-paragrafu 7 għandu jinnotifika lill-Kunsill bil-miktub. L-eżenzjoni għandha tiġi kkunsidrata li tkun mogħtija sakemm wieħed jew aktar mill-membri tal-Kunsill ma jqajjimx oġġezzjoni bil-miktub fi żmien jumejn ta' ħidma minn meta tiġi riċevuta n-notifika tal-eżenzjoni proposta. Fejn membru wieħed jew aktar tal-Kunsill iqajmu oġġezzjoni, il-Kunsill, filwaqt li jaġixxi b'maġġoranza kwalifikata, jista' jiddeċiedi li jagħti l-eżenzjoni proposta.
               9.   Fejn, skont il-paragrafi 4, 5, 6, 7 jew 8, Stat Membru jawtorizza d-dħul fit-territorju tiegħu, jew it-transitu minnu, ta' persuni elenkati fl-Anness II, l-awtorizzazzjoni għandha tkun strettament limitata għall-iskop li għalih ingħatat u għall-persuni direttament ikkonċernati minnha.”;

               (3)

               l-Artikolu 5 jiġi sostitwit b'dan li ġej:
               “Artikolu 5
               1.   Il-fondi, assi finanzjarji oħrajn u riżorsi ekonomiċi kollha li huma l-proprjetà ta' jew huma kkontrollati direttament jew indirettament mill-persuni jew l-entitajiet imsemmijin fl-Artikolu 3 jew li huma miżmuma minn entitajiet li huma l-proprjetà ta' jew huma kkontrollati direttament jew indirettament minnhom jew minn kwalunkwe persuna jew entità li taġixxi f'isimhom jew taħt id-direzzjoni tagħhom, kif identifikat fl-Anness I u II, għandhom jiġu ffriżati.
               2.   Ebda fondi, assi finanzjarji oħrajn jew riżorsi ekonomiċi ma għandhom jitqiegħdu għad-dispożizzjoni, direttament jew indirettament, tal-persuni jew l-entitajiet imsemmijin fil-paragrafu 1 jew għall-benefiċċju tagħhom.
               3.   Fir-rigward tal-persuni u l-entitajiet imsemmijin fl-Artikolu 3(1), l-Istati Membri jistgħu jippermettu eżenzjonijiet mill-miżuri msemmijin fil-paragrafi 1 u 2 fir-rigward ta' fondi, assi finanzjarji oħrajn u riżorsi ekonomiċi li huma:

                           (a)

                           meħtieġa għal spejjeż bażiċi, inkluż ħlasijiet ta' oġġetti tal-ikel, kera jew ipoteka, mediċini u trattament mediku, taxxi, premiums tal-assigurazzjoni, u tariffi għal servizzi pubbliċi;

                           (b)

                           maħsuba esklużivament għall-ħlas ta' onorarji professjonali raġonevoli u r-rimborż ta' spejjeż assoċjati mal-għoti ta' servizzi legali;

                           (c)

                           maħsuba esklużivament għall-ħlas ta' onorarji jew tariffi għal servizzi, skont il-liġi nazzjonali, għal ġestjoni normali jew il-kustodja ta' fondi ffriżati, jew assi finanzjarji u riżorsi ekonomiċi oħra;

                           (d)

                           meħtieġa għal spejjeż straordinarji, wara notifika mill-Istat Membru kkonċernat lill-Kumitat tas-Sanzjonijiet u approvazzjoni minn dan tal-aħħar; jew

                           (e)

                           is-suġġett ta' garanzija jew sentenza ġudizzjarja, amministrattiva jew arbitrali, f'liema każ il-fondi, l-assi finanzjarji u r-riżorsi ekonomiċi l-oħrajn jistgħu jintużaw biex jissodisfaw dik il-garanzija jew sentenza sakemm il-garanzija jew is-sentenza kienet iddaħħlet qabel l-inklużjoni fil-lista mill-Kumitat tas-Sanzjonijiet tal-persuna jew l-entità kkonċernata, u mhix għall-benefiċċju ta' persuna jew entità msemmija fl-Artikolu 3, wara notifika mill-Istat Membru kkonċernat lill-Kumitat tas-Sanzjonijiet.

                     4.   L-eżenzjonijiet imsemmijin fil-punti (a), (b) u (c) tal-paragrafu 3jistgħu jsiru wara notifika lill-Kumitat tas-Sanzjonijiet mill-Istati Membru kkonċernat tal-intenzjoni tiegħu li jawtorizza, fejn ikun adatt, l-aċċess għal tali fondi, assi finanzjarji oħrajn u riżorsi ekonomiċi, u fin-nuqqas ta' deċiżjoni negattiva mill-Kumitat tas-Sanzjonijiet fi żmien erbat ijiem tax-xogħol minn tali notifika.
               5.   Fir-rigward tal-persuni u l-entitajiet imsemmijin fl-Artikolu 3(2), l-awtorità kompetenti ta' Stat Membru tista' tawtorizza r-rilaxx ta' ċerti fondi jew riżorsi ekonomiċi ffriżati, jew li jsiru disponibbli ċerti fondi jew riżorsi ekonomiċi, taħt tali kondizzjonijiet li hi tikkunsidra xierqa, wara li tkun iddeterminat li l-fondi jew ir-riżorsi ekonomiċi kkonċernati huma:

                           (a)

                           meħtieġa biex jiġu sodisfatti l-ħtiġijiet bażiċi tal-persuni u l-entitajiet u l-membri tal-familja dipendenti minn dawn il-persuni fiżiċi, fosthom ħlasijiet għal ikel, kera jew ipoteka, mediċini u kura medika, taxxi, premiums tal-assigurazzjoni, u tariffi għal servizzi pubbliċi;

                           (b)

                           maħsuba esklużivament għall-ħlas ta' onorarji professjonali raġonevoli u għar-rimborż ta' spejjeż imġarrba li huma assoċjati mal-forniment ta' servizzi legali;

                           (c)

                           maħsuba esklużivament għall-ħlas ta' onorarji jew tariffi ta' servizzi għall-ġestjoni normali jew il-kustodja ta' fondi jew riżorsi ekonomiċi ffriżati; jew

                           (d)

                           meħtieġa għal spejjeż straordinarji, dment li l-awtorità kompetenti tkun innotifikat lill-awtoritajiet kompetenti tal-Istati Membri l-oħrajn u lill-Kummissjoni bir-raġunijiet li għalihom tqis li għandha tingħata awtorizzazzjoni speċifika, tal-inqas ġimagħtejn qabel l-awtorizzazzjoni.

                     L-Istat Membru kkonċernat għandu jinforma lill-Istati Membri l-oħrajn u lill-Kummissjoni bi kwalunkwe awtorizzazzjoni mogħtija taħt dan il-paragrafu.
               6.   B'deroga mill-paragrafi 1 u 2, l-awtoritajiet kompetenti ta' Stat Membru jistgħu jawtorizzaw ir-rilaxx ta' ċerti fondi jew riżorsi ekonomiċi ffriżati lil persuni u entitajiet elenkati fl-Anness II, sakemm ikunu sodisfatti l-kondizzjonijiet li ġejjin:

                           (a)

                           il-fondi jew ir-riżorsi ekonomiċi jkunu s-suġġett ta' deċiżjoni arbitrali mogħtija qabel id-data li fiha l-persuna jew l-entità tkun ġiet elenkata fl-Anness II, jew ta' deċiżjoni ġudizzjarja jew amministrattiva mogħtija fl-Unjoni, jew deċiżjoni ġudizzjarja li tkun eżegwibbli fl-Istat Membru kkonċernat, qabel jew wara dik id-data;

                           (b)

                           il-fondi jew riżorsi ekonomiċi jintużaw esklużivament biex jagħmlu tajjeb għal pretensjonijiet garantiti minn tali deċiżjoni jew rikonoxxuti bħala validi f'tali deċiżjoni, fil-limiti ffissati mil-liġijiet u regolamenti applikabbli li jirregolaw id-drittijiet ta' persuni li jkollhom dawn il-pretensjonijiet;

                           (c)

                           id-deċiżjoni ma tkunx għall-benefiċċju ta' persuna jew entità elenkata fl-Anness I jew II; u

                           (d)

                           ir-rikonoxximent tad-deċiżjoni ma jmurx kontra l-ordni pubbliku fl-Istat Membru kkonċernat.

                     L-Istat Membru kkonċernat għandu jgħarraf lill-Istati Membri l-oħrajn u lill-Kummissjoni bi kwalunkwe awtorizzazzjoni mogħtija skont dan il-paragrafu.
               7.   Fir-rigward tal-persuni u entitajiet elenkati fl-Anness II, eżenzjonijiet jistgħu wkoll jingħataw għal fondi u riżorsi ekonomiċi li huma neċessarji għal finijiet umanitarji, bħall-forniment jew il-faċilitazzjoni tal-forniment ta' għajnuna, inkluż provvisti mediċi u ikel, jew it-trasferiment ta' ħaddiema umanitarji u għajnuna relatata jew għal evakwazzjonijiet mir-RDK.
               8.   Il-paragrafi 1 u 2 ma għandhomx iżommu lil persuna jew entità elenkata fl-Anness II milli tagħmel ħlas dovut taħt kuntratt konkluż qabel id-data li fiha l-persuna jew l-entità tkun ġiet elenkata fih, sakemm l-Istat Membru kkonċernat ikun iddetermina li l-ħlas ma jiġix riċevut, direttament jew indirettament, minn persuna jew entità elenkata fl-Anness I jew II.
               9.   Il-paragrafu 2 ma għandux japplika għaż-żieda mal-kontijiet iffriżati ta':

                           (a)

                           imgħax jew introjti oħrajn fuq dawk il-kontijiet;

                           (b)

                           ħlasijiet dovuti taħt kuntratti, ftehim jew obbligi li ġew konklużi jew seħħew qabel id-data meta dawk il-kontijiet saru soġġetti għal miżuri restrittivi, jew

                           (c)

                           ħlasijiet dovuti lil persuni u entitajiet imsemmija fl-Artikolu 3(2) taħt deċiżjonijiet ġudizzjarji, amministrattivi jew arbitrali li jkunu ġew mogħtija fl-Unjoni jew li jkunu eżegwibbli fl-Istat Membru kkonċernat,

                     dment li kull tali imgħax, qligħ u ħlasijiet oħrajn jibqgħu soġġetti għall-paragrafu 1.”;

               (4)

               l-Artikolu 6 jiġi sostitwit b'dan li ġej:
               “Artikolu 6
               1.   Il-Kunsill għandu jemenda l-lista li tinsab fl-Anness I abbażi tad-determinazzjonijiet li jsiru mill-Kunsill tas-Sigurtà tan-Nazzjonijiet Uniti jew mill-Kumitat tas-Sanzjonijiet.
               2.   Il-Kunsill, filwaqt li jaġixxi fuq proposta minn Stat Membru jew mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà, għandu jistabbilixxi u jemenda l-lista fl-Anness II.”;

               (5)

               l-Artikolu 7 jiġi sostitwit b'dan li ġej:
               “Artikolu 7
               1.   Meta l-Kunsill tas-Sigurtà tan-Nazzjonijiet Uniti jew il-Kumitat tas-Sanzjonijiet jinkludi fil-lista persuna jew entità, il-Kunsill għandu jinkludi dik il-persuna jew l-entità fl-Anness I. Il-Kunsill għandu jikkomunika d-deċiżjoni tiegħu, inkluż ir-raġunijiet għall-inklużjoni fil-lista, lill-persuna jew l-entità kkonċernata, direttament, jekk l-indirizz ikun magħruf, jew permezz tal-pubblikazzjoni ta' avviż, sabiex b'hekk tali persuna jew entità tingħata l-opportunità li tippreżenta osservazzjonijiet.
               2.   Il-Kunsill għandu jikkomunika d-deċiżjoni msemmija fl-Artikolu 6(2), inkluż ir-raġunijiet għall-inklużjoni fil-lista, lill-persuna jew l-entità kkonċernata, jew direttament, jekk l-indirizz ikun magħruf, jew permezz tal-pubblikazzjoni ta' avviż, li jagħti lil tali persuna jew entità l-opportunità li tippreżenta osservazzjonijiet.
               3.   Fejn jintbagħtu osservazzjonijiet, jew tiġi ppreżentata evidenza sostanzjali ġdida, il-Kunsill għandu jerġa' jeżamina d-deċiżjoni tiegħu u jinforma lill-persuna jew l-entità kkonċernata b'dan.”;

               (6)

               l-Artikolu 8 jiġi sostitwit b'dan li ġej:
               “Artikolu 8
               1.   L-Anness I għandu jinkludi r-raġunijiet għall-inklużjoni fil-lista tal-persuni u l-entitajiet elenkati kif ipprovduti mill-Kunsill tas-Sigurtà tan-Nazzjonijiet Uniti jew il-Kumitat tas-Sanzjonijiet.
               2.   L-Anness I għandu jinkludi wkoll, fejn disponibbli, informazzjoni pprovduta mill-Kunsill tas-Sigurtà tan-Nazzjonijiet Uniti jew mill-Kumitat tas-Sanzjonijiet li tkun meħtieġa għall-identifikazzjoni tal-persuni jew l-entitajiet ikkonċernati. Fir-rigward ta' persuni, tali informazzjoni tista' tinkludi l-ismijiet inkluż psewdonimi, id-data u l-post tat-twelid, in-nazzjonalità, in-numri tal-passaport u tal-karta tal-identità, is-sess, l-indirizz, jekk magħruf, u l-funzjoni jew il-professjoni. Fir-rigward tal-entitajiet, tali informazzjoni tista' tinkludi l-ismijiet, il-post u d-data tar-reġistrazzjoni, in-numru tar-reġistrazzjoni u l-post tan-negozju. L-Anness I għandu jinkludi wkoll id-data tal-inklużjoni fil-lista mill-Kunsill tas-Sigurtà tan-Nazzjonijiet Uniti jew mill-Kumitat tas-Sanzjonijiet.
               3.   L-Anness II għandu jinkludi r-raġunijiet għall-inklużjoni fil-lista tal-persuni u l-entitajiet imsemmijin fih.
               4.   L-Anness II għandu jinkludi wkoll, fejn disponibbli, l-informazzjoni meħtieġa sabiex jiġu identifikati l-persuni jew l-entitajiet ikkonċernati. Fir-rigward ta' persuni fiżiċi, tali informazzjoni tista' tinkludi l-ismijiet, inkluż psewdonimi, id-data u l-post tat-twelid, in-nazzjonalità, in-numru tal-passaport u tal-karta tal-identità, is-sess, l-indirizz, jekk magħruf, u l-funzjoni jew il-professjoni. Fir-rigward ta' entitajiet, tali informazzjoni tista' tinkludi l-ismijiet, il-post u d-data tar-reġistrazzjoni, in-numru tar-reġistrazzjoni u l-post tan-negozju.”;

               (7)

               l-Artikolu 9 jiġi sostitwit b'dan li ġej:
               “Artikolu 9
               1.   Din id-Deċiżjoni għandha tiġi riveduta, emendata jew imħassra kif xieraq, b'mod partikolari fid-dawl tad-deċiżjonijiet rilevanti mill-Kunsill tas-Sigurtà tan-Nazzjonijiet Uniti.
               2.   Il-miżuri msemmija fl-Artikolu 3(2) għandhom japplikaw sat-12 ta' Diċembru 2017. Għandhom jiġġeddu, jew jiġu emendati kif xieraq, jekk il-Kunsill iqis li l-objettivi tagħhom ma jkunux intlaħqu.”

               (8)

               l-Anness għad-Deċiżjoni 2010/788/PESK issa jsir l-Anness I u l-intestaturi f'dak l-Anness huma sostitwiti b'dan li ġej “(a) lista ta' persuni imsemmijin fl-Artikolu 3(1)” u “(b) lista ta' entitajiet imsemmijin fl-Artikolu 3(1)”.

         Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-12 ta' Diċembru 2016.

            Għall-Kunsill

            Il-President

         F. MOGHERINI

      (1)  Id-Deċiżjoni tal-Kunsill 2010/788/PESK tal-20 ta' Diċembru 2010 dwar miżuri restrittivi kontra r-Repubblika Demokratika tal-Kongo u li tħassar il-Pożizzjoni Komuni 2008/369/PESK (ĠU L 336, 21.12.2010, p. 30).

      ANNESS
      Jinżied l-Anness li ġej:

            “ANNESS II
            LISTA TA' PERSUNI U ENTITAJIET IMSEMMIJIN FL-ARTIKOLU 3(2)
            A.   PERSUNI

                        Isem

                        Informazzjoni ta' identifikazzjoni

                        Raġunijiet għal deżinjazzjoni

                        Data tal-Inklużjoni fil-Lista

                        1.

                        Ilunga Kampete

                        magħruf ukoll bħala Gaston Hughes Ilunga Kampete; magħruf ukoll bħala Hugues Raston Ilunga Kampete.
                        Twieled fl-24.11.1964 f'Lubumbashi, numru tal-karta tal-identità militari: 1-64-86-22311-29. Nazzjonalità Kongoliża.

                        Bħala Kmandant tal-Gwardja Repubblikana (GR), Ilunga Kampete kien responsabbli għall-unitajiet tal-GR skjerati fuq l-art u involuti fl-użu sproporzjonat ta' forza u repressjoni vjolenti, f'Settembru 2016 f'Kinshasa. F'din il-kapaċità, Ilunga Kampete kien għalhekk involut fl-ippjanar, id-direzzjoni, jew it-twettiq ta' atti li jikkostitwixxu ksur serju tad-drittijiet tal-bniedem fir-RDK.

                        12.12.2016

                        2.

                        Gabriel Amisi Kumba

                        magħruf ukoll bħala Gabriel Amisi Nkumba; magħruf ukoll bħala “Tango Fort”; magħruf ukoll bħala “Tango Four”.
                        Twieled fit-28.5.1964 f'Malela, numru tal-karta tal-identità militari: 1-64-87-77512-30. Nazzjonalità Kongoliża.

                        Kmandant tal-ewwel żona tad-difiża tal-armata Kongoliża (FARDC) li l-forzi tagħha ħadu sehem fl-użu sproporzjonat ta' forza u repressjoni vjolenti, f'Settembru 2016 f'Kinshasa. F'din il-kapaċità, Gabriel Amisi Kumba kien għalhekk involut fl-ippjanar, id-direzzjoni, jew it-twettiq ta' atti li jikkostitwixxu ksur serju tad-drittijiet tal-bniedem fir-RDK.

                        12.12.2016

                        3.

                        Ferdinand Ilunga Luyoyo

                        Twieled fit-8.3.1973 f'Lubumbashi.
                        Numru tal-passaport: nru OB0260335 (validu mill-15.4.2011 sal-14.4.2016). Nazzjonalità Kongoliża.

                        Bħala Kmandant tal-korp għal kontra l-irvellijiet il-Légion Nationale d'Intervention tal-Pulizija Nazzjonali Kongoliża (PNC), Ferdinand Ilunga Luyoyo kien responsabbli għall-użu sproporzjonat ta' forza u repressjoni vjolenti f'Settembru 2016 f'Kinshasa. F'din il-kapaċità, Ferdinand Ilunga Luyoyo kien għalhekk involut fl-ippjanar, id-direzzjoni, jew it-twettiq ta' atti li jikkostitwixxu ksur serju tad-drittijiet tal-bniedem fir-RDK.

                        12.12.2016

                        4.

                        Celestin Kanyama

                        magħruf ukoll bħala Kanyama Tshisiku Celestin; magħruf ukoll bħala Kanyama Celestin Cishiku Antoine, magħruf ukoll bħala Kanyama Cishiku Bilolo Célestin, magħruf ukoll bħala Esprit de mort.
                        Twieled fl-4.10.1960 f'Kananga. Nazzjonalità Kongoliża. Numru tal-passaport: OB0637580 (validu mill-20.5.2014 sad-19.5.2019).
                        Ingħata viża ta' Schengen bin-numru 011518403, maħruġa fit-2.7.2016.

                        Bħala Kummissarju tal-Pulizija ta' Kinshasa (PNC), Celestin Kanyama kien responsabbli għall-użu sproporzjonat ta' forza u repressjoni vjolenti f'Settembru 2016 f'Kinshasa. F'din il-kapaċità, Celestin Kanyama kien għalhekk involut fl-ippjanar, id-direzzjoni, jew it-twettiq ta' atti li jikkostitwixxu ksur serju tad-drittijiet tal-bniedem fir-RDK.

                        12.12.2016

                        5.

                        John Numbi

                        magħruf ukoll bħala John Numbi Banza Tambo; magħruf ukoll bħala John Numbi Banza Ntambo; magħruf ukoll bħala Tambo Numbi.
                        Twieled fis-16.8.1962 f'Jadotville-Likasi-Kolwezi. Nazzjonalità Kongoliża.

                        Ex-Spettur Ġenerali tal-Pulizija Nazzjonali Kongoliża (PNC). John Numbi għadu figura infuwenti li b'mod partikolari kien involut fil-kampanja ta' intimidazzjoni vjolenti fl-elezzjonijiet tal-gvernaturi ta' Marzu 2016 fl-erba' provinċji tal-ex-Katangan tar-RDK u bħala tali kien responsabbli għall-impediment ta' soluzzjoni kunsenswali u paċifika lejn elezzjonijiet fir-RDK.

                        12.12.2016

                        6.

                        Roger Kibelisa

                        magħruf ukoll bħala Roger Kibelisa Ngambaswi.
                        Nazzjonalità Kongoliża.

                        Bħala Direttur għall-Intern fis-Servizz tal-Intelligence Nazzjonali (ANR) Roger Kibelisa kien hu involut fil-kampanja ta' intimidazzjoni mwettqa minn uffiċjali tal-ANR lejn membri tal-oppożizzjoni, inkluż arresti arbitrarji u detenzjoni. Roger Kibelisa għalhekk dgħajjef l-istat tad-dritt u impedixxa soluzzjoni kunsenswali u paċifika lejn elezzjonijiet fir-RDK.

                        12.12.2016

                        7.

                        Delphin Kaimbi

                        magħruf ukoll bħala Delphin Kahimbi Kasagwe; magħruf ukoll bħala Delphin Kayimbi Demba Kasangwe; magħruf ukoll bħala Delphin Kahimbi Kasangwe; magħruf ukoll bħala Delphin Kahimbi Demba Kasangwe; magħruf ukoll bħala Delphin Kasagwe Kahimbi.
                        Twieled fil-15.1.1969 (alternattivament: 15.7.1969) f'Kiniezire/Goma. Nazzjonalità Kongoliża. Passaport diplomatiku nru: DB0006669 (validu 13.11.2013 sa 12.11.2018).

                        Kap tal-Korp tal-Intelligence Militari (ex-DEMIAP), parti miċ-Ċentru Nazzjonali tal-Operazzjonijiet, l-istruttura ta' kmand u ta' kontroll responsabbli għall-arresti arbitrarji u r-repressjoni vjolenta f'Kinshasa f'Settembru 2016, u responsabbli għall-forzi li pparteċipaw fl-intimidazzjoni u l-arresti arbitrarji u r-repressjoni vjolenta li impedixxu soluzzjoni kunsenswali u paċifika lejn elezzjonijiet fir-RDK.

                        12.12.2016

                  B.   ENTITAJIET”.


title: Deċiżjoni tal-Kummissjoni tal- 10 ta’ Awwissu 2010 li tistabbilixxi l-Grupp ta’ Regolaturi Ewropej għas-servizzi tal-posta  Test b’relevanza għaż-ŻEE

text:
               11.8.2010

               MT

               Il-Ġurnal Uffiċjali tal-Unjoni Ewropea

               C 217/7

         DEĊIŻJONI TAL-KUMMISSJONI
   tal-10 ta’ Awwissu 2010
   li tistabbilixxi l-Grupp ta’ Regolaturi Ewropej għas-servizzi tal-posta
   (Test b’relevanza għaż-ŻEE)
   2010/C 217/07
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Billi:

               (1)

               Id-Direttiva 97/67/KE tal-Parlament Ewropew u tal-Kunsill tal-15 ta’ Diċembru 1997 dwar regoli komuni għall-iżvilupp tas-suq intern tas-servizzi postali tal-Komunità u t-titjib fil-kwalità tas-servizz tistabbilixxi qafas regolatorju dwar il-kundizzjonijiet li jirregolaw l-għoti tas-servizzi tal-posta fl-Unjoni Ewropea u dwar il-ħolqien ta’ suq intern għas-servizzi tal-posta.

               (2)

               Skont id-Direttiva 97/67/KE, l-Istati Membri għandhom jaħtru awtorità regolatorja nazzjonali waħda jew aktar għas-settur tal-posta, sabiex dawn iwettqu l-kompiti regolatorji mniżżlin f’dik id-Direttiva. Dawk l-awtoritajiet regolatorji nazzjonali għandhom ikunu separati legalment mill-operaturi tal-posta tal-Istati Membri u għandhom jaħdmu b’mod indipendenti minnhom. L-Istati Membri li jżommu s-sjieda u l-kontroll tal-fornituri tas-servizzi postali għandhom jiżguraw ukoll li jkun hemm separazzjoni strutturali effettiva tal-funzjonijiet regolatorji mill-attivitajiet marbutin mas-sjieda jew mal-kontroll.

               (3)

               Ir-responsabbiltajiet u l-kompiti tal-awtoritajiet regolatorji nazzjonali jvarjaw b’mod sinifikanti minn Stat Membru għall-ieħor.

               (4)

               Id-Direttiva 97/67/KE tippermetti l-flessibbiltà li r-regoli komuni jiġu applikati fid-dawl tal-kundizzjonijiet nazzjonali f’ċerti oqsma. Sabiex jiġi żviluppat b’suċċess suq intern għas-servizzi postali, huwa importanti ferm li r-regoli rilevanti jkunu applikati b’mod konsistenti fl-Istati Membri kollha.

               (5)

               Għaldaqstant jeħtieġ li jitwaqqaf grupp magħmul mill-awtoritajiet regolatorji nazzjonali tal-qasam tas-servizzi postali u jeħtieġ li jiġu ddefiniti l-kompiti u l-istruttura tiegħu.

               (6)

               Il-grupp għandu jservi bħala korp li jirrifletti, jiddiskuti u li jagħti pariri lill-Kummissjoni fil-qasam tas-servizzi postali. Huwa għandu jħaffef il-proċessi ta’ konsultazzjoni, koordinazzjoni u kooperazzjoni bejn l-awtoritajiet regolatorji nazzjonali indipendenti fl-Istati Membri u bejn dawk l-awtoritajiet u l-Kummissjoni, bil-għan li jissaħħaħ is-suq intern tas-servizzi postali u li jkun żgurat li d-Direttiva 97/67/KE tiġi applikata b’mod konsistenti fl-Istati Membri kollha.

               (7)

               Għandu jkun hemm dispożizzjoni dwar ir-regoli dwar l-iżvelar tat-tagħrif mill-membri tal-grupp, li għandha tkun bla ħsara għar-regoli tal-Kummissjoni dwar is-sigurtà kif imniżżlin fl-Anness għad-Deċiżjoni tal-Kummissjoni 2001/844/KE, KEFA, Euratom (1).

               (8)

               Id-dejta personali li għandha x’taqsam mal-membri tal-grupp għandha tkun ipproċessata skont ir-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta' individwi fir-rigward tal-ipproċessar ta’ data [dejta] personali mill-istituzzjonijiet u l-korpi tal-Komunità u dwar il-moviment liberu ta’ dik id-data (dejta) (2).

         IDDEĊIDIET KIF ĠEJ:
   Artikolu 1
   Is-suġġett
   Il-Grupp ta’ Regolaturi Ewropej għas-servizzi tal-posta, minn hawn ’il quddiem imsejjaħ “il-grupp”, b’dan qed jitwaqqaf.
   Artikolu 2
   Il-kompiti
   Il-kompiti tal-grupp għandhom ikunu:

               (a)

               li jagħti pariri lill-Kummissjoni dwar it-tisħiħ tas-suq intern tas-servizzi postali u li jgħinha f’dan it-tisħiħ;

               (b)

               li jagħti pariri lill-Kummissjoni dwar kwalunkwe kwistjoni marbuta mas-servizzi postali li jaqgħu fi ħdan il-kompetenza tiegħu u li jgħinha fiha;

               (c)

               li jagħti pariri lill-Kummissjoni dwar l-iżvilupp tas-suq intern tas-servizzi postali u dwar l-applikazzjoni konsistenti tal-qafas regolatorju għas-servizzi postali fl-Istati Membri kollha u li jgħinha fihom;

               (d)

               li, bi qbil mal-Kummissjoni, jikkonsulta, b’mod estensiv u fi stadju bikri tal-ħidma esperta tiegħu, ma’ dawk li jieħdu sehem fis-suq, mal-konsumaturi u mal-utenti aħħarin b’mod miftuħ u trasparenti.

         Artikolu 3
   Is-sħubija
   1.   Il-grupp għandu jkun magħmul mill-awtoritajiet regolatorji nazzjonali tal-qasam tas-servizzi postali. Dawn l-awtoritajiet għandhom ikunu rrappreżentati mill-kapijiet tagħhom jew, f’każijiet eċċezzjonali, minn rappreżentanti oħrajn tagħhom, kif imniżżel fl-Anness. Kull Stat Membru għandu jkollu membru wieħed.
   2.   L-ismijiet tal-awtoritajiet nazzjonali għandhom ikunu ppubblikati fir-Reġistru tal-gruppi ta’ esperti tal-Kummissjoni.
   Artikolu 4
   L-operat
   1.   Il-grupp għandu jaħtar president minn fost il-membri tiegħu. Il-president għandu jlaqqa’ lill-grupp bi qbil mal-Kummissjoni.
   2.   Bi qbil mas-servizzi tal-Kummissjoni, jistgħu jitwaqqfu sottogruppi biex jeżaminaw suġġetti speċifiċi skont it-termini ta’ referenza stabbiliti mill-grupp.
   3.   L-awtoritajiet regolatorji nazzjonali indipendenti għas-settur tal-posta tal-Istati taż-Żona Ekonomika Ewropea (iż-ŻEE) li mhumiex Stati Membri u dawk tal-Istati li huma kandidati biex jissieħbu fl-Unjoni Ewropea għandu jkollhom status ta’ osservaturi u għandhom ikunu rrappreżentati f’livell xieraq. Il-grupp jista’ jistieden ukoll, fuq bażi ad hoc, esperti u osservaturi oħrajn biex jattendu l-laqgħat tiegħu, dejjem jekk ir-rappreżentant tal-Kummissjoni jkun jaqbel ma’ dan.
   4.   Il-membri tal-gruppi ta’ esperti u r-rappreżentanti tagħhom, kif ukoll l-esperti u l-osservaturi li jkunu mistiedna għandhom iħarsu l-obbligi tas-segretezza professjonali mniżżlin fit-Trattati u fir-regoli ta’ implimentazzjoni taggħom, kif ukoll ir-regoli tal-Kummissjoni dwar is-sigurtà marbutin mal-ħarsien tat-tagħrif ikklassifikat tal-UE, imniżżlin fl-Anness għad-Deċiżjoni tal-Kummissjoni 2001/844/KE, KEFA, Euratom. Jekk jonqsu milli jħarsu dawk l-obbligi, il-Kummissjoni tista’ tieħu l-miżuri x-xierqa kollha.
   5.   Normalment il-grupp u s-sottogruppi tiegħu għandhom jiltaqgħu fil-bini tal-Kummissjoni skont il-proċeduri u l-iskeda stabbiliti minnha. Il-Kummissjoni għandha tipprovdi s-servizzi ta’ segretarjat. Uffiċjali oħrajn tal-Kummissjoni li jkollhom interess fil-proċedimenti jistgħu jattendu l-laqgħat tal-grupp u tas-sottogruppi tiegħu.
   6.   Il-grupp għandu jadotta r-regoli ta’ proċedura tiegħu abbażi tar-regoli standard ta’ proċedura adottati mill-Kummissjoni (3).
   Artikolu 5
   L-ispejjeż tal-laqgħat
   1.   Il-Kummissjoni għandha tħallas lura l-ispejjeż tal-ivvjaġġar u, fejn xieraq, l-ispejjeż tal-għajxien tal-membri, tal-esperti u tal-osservaturi li jkunu marbutin mal-attivitajiet tal-grupp skont ir-regoli tal-Kummissjoni dwar il-ħlas lura tal-ispejjeż tal-esperti esterni.
   2.   Il-membri, l-esperti u l-osservaturi ma għandhomx jitħallsu għas-servizzi li jagħtu.
   3.   L-ispejjeż tal-laqgħat jitħallsu lura fil-limiti tal-baġit annwali allokat għall-grupp mis-servizzi responsabbli tal-Kummissjoni.
   Artikolu 6
   Ir-rapport annwali
   Il-grupp għandu jagħti lill-Kummissjoni rapport annwali tal-attivitajiet tiegħu.
   Artikolu 7
   L-applikabbiltà
   1.   Din id-Deċiżjoni għandha tidħol fis-seħħ dakinhar tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   2.   Il-Grupp għandu jibda jwettaq dmirijietu fid-data tad-dħul fis-seħħ ta’ din id-Deċiżjoni.

      Magħmul fi Brussell, l-10 ta’ Awwissu 2010.

            Għall-Kummissjoni

            Il-President

         José Manuel BARROSO

      (1)  ĠU L 317, 3.12.2001, p. 1.

      (2)  ĠU L 8, 12.1.2001, p. 1.

      (3)  Ara r-regoli standard ta’ proċedura – l-Anness III tad-dokument SEC(2005) 1004.

      ANNESS

         Lista tal-membri tal-Grupp ta’ Regolaturi Ewropej għas-servizzi tal-posta

                  Pajjiż

                  Awtorità regolatorja nazzjonali

                  Belgique/België

                  Institut belge des services postaux et des télécommunications (IBPT)/Belgisch Instituut voor postdiensten en telecommunicatie (BIPT)

                  България/Bulgaria

                  Комисия за регулиране на съобщенията (КРС)/Communications Regulation Commission (CRC)

                  Česká republika

                  Český telekomunikační úřad (ČTÚ)

                  Danmark

                  Færdselsstyrelsen (FSTYR)

                  Deutschland

                  Bundesnetzagentur für Elektrizität, Gas, Telekommunikation, Post und Eisenbahnen (BNetzA)

                  Eesti

                  Sideamet (SIDEAMET)

                  Ελλάδα/Elláda

                  Εθνική Επιτροπή Τηλεπικοινωνιών και Ταχυδρομείων Hellenic/Telecommunications and Post Commission (EETT)

                  España

                  Commissión Nacional del Sector Postal (CNSP)

                  France

                  Autorité de régulation des communications électroniques et des postes (ARCEP)

                  Ireland

                  Commission for Communications Regulation (ComReg)

                  Κύπρος/Kypros

                  Γραφείο Επιτρόπου Ρυθμίσεως Ηλεκτρονικών Επικοινωνιών και Ταχυδρομείων (ΓΕΡΗΕΤ)/Office of the Commissioner of Electronic Communications and Postal Regulation (OCECPR)

                  Italia

                  Għandha titwaqqaf awtorità regolatorja nazzjonali indipendenti skont l-Artikolu 37(2)(h) tal-“Legge 4 giugno 2010, n. 96, Disposizioni per l’adempimento di obblighi derivanti dall’appartenenza dell’Italia alle Comunita’ europee — Legge comunitaria 2009, (GU n. 146 del 25.6.2010 — Suppl. Ordinario n. 138)”

                  Latvija

                  Sabiedrisko pakalpojumu regulēšanas komisija (SPRK)

                  Lietuva

                  Ryšių reguliavimo tarnyba (RRT)

                  Luxembourg

                  Institut luxembourgeois de régulation (ILR)

                  Magyarország

                  Nemzeti Hírközlési Hatóság (NHH)

                  Malta

                  L-Awtorità ta’ Malta dwar il-Komunikazzjoni/Malta Communications Authority (MCA)

                  Nederland

                  Onafhankelijke Post en Telecommunicatie Autoriteit (OPTA)

                  Österreich

                  Rundfunk und Telekom Regulierungs-GmbH (RTR)

                  Polska

                  Urząd Komunikacji Elektronicznej (UKE)

                  Portugal

                  Autoridade Nacional de Comunicações (Anacom)

                  România

                  Autoritatea Naționala pentru Administrare si Reglementare in Comunicații (ANCOM)

                  Slovenija

                  Agencija za pošto in elektronske komunikacije Republike Slovenije (APEK)

                  Slovensko

                  Poštový regulačný úrad (PRU)

                  Suomi/Finland

                  Viestintävirasto/Kommunikationsverket (FICORA)

                  Sverige

                  Post- och telestyrelsen (PTS)

                  United Kingdom

                  Postal Services Commission (Postcomm)


title: European Parliament legislative resolution on the proposal for a Council regulation imposing specific restrictive measures against certain persons suspected of involvement in the assassination of former Lebanese Prime Minister Rafiq Hariri (COM(2005)0614 - 15098/2005 - C6-0434/2005 - 2005/0234(CNS))

text:
24.11.2006          MT                             Il-Ġurnal Uffiċjali ta' l-Unjoni Ewropea                                 C 287 E/159

                                                                                L-Erbgħa, 18 ta' Jannar 2006

             — assess the status of claims by non-UK European citizens and the adequacy of remedies available under
               UK and/or EU legislation for policy-holders from other Member States;

             — make any proposals that it deems necessary in this matter.

             3. Decides that the Committee of Inquiry shall present an interim report to Parliament within 4 months
             of starting its work, with a view to presenting its final report to Parliament within 12 months of the adop-
             tion of this decision;

             4.   Decides that the Committee of Inquiry will be composed of 22 Members of the European Parliament.

             P6_TA(2006)0012

             Temporary Committee on extraordinary rendition

             European Parliament decision setting up a temporary committee on the alleged use of European
                      countries by the CIA for the transportation and illegal detention of prisoners

             The European Parliament,

             — having regard to the European Union's attachment to the principles of liberty, democracy and respect
               for human rights and fundamental freedoms and of the rule of law as outlined in the preamble to the
               Treaty on European Union and notably in Articles 6 and 7 of that Treaty,

             — bearing in mind that, according to the case-law of the Court of Justice of the European Communities,
               the protection of fundamental rights is also part of the constitutional order of the Community,

             — bearing in mind that protecting human dignity is one of the key objectives of the Charter of Fundamen-
               tal Rights of the European Union, as proclaimed by the institutions on 7 December 2000, and that this
               fundamental value would be violated were cruel, inhuman or degrading treatment of persons to occur,
               for whatever reason, under the direct or indirect responsibility of EU Member States and institutions,

             — having regard to its resolution of 15 December 2005 on presumed use of European countries by the
               CIA for the transportation and illegal detention of prisoners (1), which, as regards the inquiry pending
               at the Council of Europe, envisages the need for a temporary committee of the European Parliament to
               be set up to accompany such an enquiry, particularly as Member States are implicated,

             — having regard to Rule 175 of its Rules of Procedure,

             (1) Texts Adopted, P6_TA(2005)0529.
 ---pagebreak--- C 287 E/160           MT                          Il-Ġurnal Uffiċjali ta' l-Unjoni Ewropea                                     24.11.2006

L-Erbgħa, 18 ta' Jannar 2006

              — having regard to the proposal of the Conference of Presidents defining the remit and the composition
                of the temporary committee on the alleged use of European Union territory, including acceding, candi-
                date and associate countries, by the CIA or the intelligence services of other third countries for the
                transportation and illegal detention of prisoners,

              1.    Decides to set up a temporary committee with the following remit:

              a) to collect and analyse information to find out whether:

                   — the CIA or other US agents or intelligence services of other third countries have carried out abduc-
                     tions, “extraordinary rendition”, detention at secret sites, detention incommunicado or torture or
                     other cruel, inhuman or degrading treatment of prisoners on the territory of the European Union,
                     including accession and candidate countries, or have used that territory to those ends, for example
                     through flights;

                   — such actions, allegedly carried out in the territory of the European Union in the framework of the
                     fight against terrorism, could be considered a violation inter alia of Article 6 of the Treaty on Euro-
                     pean Union, Articles 2, 3, 5 and 6 of the European Convention for the Protection of Human Rights
                     and Fundamental Freedoms, the Charter of Fundamental Rights, the UN Convention against Torture
                     and Other Cruel, Inhuman or Degrading Treatment or Punishment, the EU-US agreements on extra-
                     dition and on mutual legal assistance and other international treaties and agreements concluded by
                     the European Union/Community and its Member States, including the North Atlantic Treaty and its
                     related agreements on the status of forces and the Convention on International Civil Aviation;

                   — citizens of the European Union or the candidate countries, or any other person entitled to protec-
                     tion from, or otherwise under the jurisdiction of, the EU, the Member States or the candidate coun-
                     tries have been among those involved in or subjected to abductions, “extraordinary rendition” opera-
                     tions, detention at secret sites, detention incommunicado or torture or other cruel, inhuman or
                     degrading treatment in the territory of the European Union or elsewhere;

                   — Member States, public officials, persons acting in an official capacity or European Union institutions
                     have been involved or complicit in illegal deprivation of liberty of individuals, including abduction,
                     rendition, transfer, detention or torture, either by act or omission;

              b) to submit to the plenary any recommendation that the committee deems necessary in this matter, nota-
                 bly concerning the political, legal and administrative conclusions to be drawn at European level as well
                 as possible consequences for EU relations with third countries;

              2. Decides that the temporary committee will liaise and cooperate as closely as possible with the Council
              of Europe and its Secretary-General, Parliamentary Assembly and Commissioner for Human Rights and the
              United Nations High Commissioner for Human Rights, as well as with national parliaments;

              3. Decides that the temporary committee shall present an interim report to Parliament within four
              months after it has started its work, with detailed proposals on how it will continue its work;

              4.    Decides that the temporary committee shall be composed of 46 Members of the European Parliament.


title: 2014/470/UE: Deċiżjoni tal-Kunsill meħuda bi qbil komuni mal-President tal-Kummissjoni, tas- 17 ta' Lulju 2014 li taħtar Membru tal-Kummissjoni Ewropea

text:
               18.7.2014

               MT

               Il-Ġurnal Uffiċjali tal-Unjoni Ewropea

               L 212/17

         DEĊIŻJONI TAL-KUNSILL
   meħuda bi qbil komuni mal-President tal-Kummissjoni,
   tas-17 ta' Lulju 2014
   li taħtar Membru tal-Kummissjoni Ewropea

      (2014/470/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari t-tieni paragrafu tal-Artikolu 246 tiegħu,
   Wara li kkunsidra l-opinjoni tal-Parlament Ewropew (1),
   Billi:

               (1)

               Fid-9 ta' Frar 2010, il-Kunsill Ewropew adotta d-Deċiżjoni 2010/80/UE (2) dwar il-ħatra tal-Kummissjoni Ewropea għall-perijodu sal-31 ta' Ottubru 2014.

               (2)

               Fl-ittra bid-data tat-18 ta' Ġunju 2014, is-Sur José Manuel DURÃO BARROSO, President tal-Kummissjoni, informa lill-Kunsill li s-Sur Antonio TAJANI kien irriżenja mill-kariga tiegħu bħala Membru tal-Kummissjoni b'effett mit-30 ta' Ġunju 2014.

               (3)

               F'konformità mat-tieni paragrafu tal-Artikolu 246 tat-Trattat dwar il-Funzjonament tal-Unjoni Ewropea, post battal ikkawżat b'riżenja għandu jimtela għall-bqija tal-mandat tal-Membru minn Membru ġdid tal-istess nazzjonalità.

               (4)

               Għalhekk, għandu jinħatar Membru ġdid tal-Kummissjoni,

         ADOTTA DIN ID-DEĊIŻJONI:
   Artikolu 1
   Bi qbil komuni mas-Sur José Manuel DURÃO BARROSO, il-President tal-Kummissjoni, il-Kunsill jaħtar lis-Sur Ferdinando NELLI FEROCI bħala Membru tal-Kummissjoni għall-bqija tal-mandat, jiġifieri sal-31 ta' Ottubru 2014.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-17 ta' Lulju 2014.

            Għall-Kunsill

            Il-President

         S. GOZI

      (1)  Opinjoni tas-16 ta' Lulju 2014 (għadha mhijiex ippubblikata fil-Ġurnal Uffiċjali).

      (2)  ĠU L 38,11.2.2010, p. 7.


title: Deċiżjoni tal-Kumitat Politiku u ta' Sigurtà (PESK) 2015/2298 tas-26 ta' Novembru 2015 dwar il-ħatra tal-Kmandant tal-Missjoni tal-UE għall-missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) u li tħassar id-Deċiżjoni (PESK) 2015/955 (EUTM Mali/3/2015)

text:
               10.12.2015

               MT

               Il-Ġurnal Uffiċjali tal-Unjoni Ewropea

               L 324/13

         DEĊIŻJONI TAL-KUMITAT POLITIKU U TA' SIGURTÀ (PESK) 2015/2298
   tas-26 ta' Novembru 2015
   dwar il-ħatra tal-Kmandant tal-Missjoni tal-UE għall-missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) u li tħassar id-Deċiżjoni (PESK) 2015/955 (EUTM Mali/3/2015)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 38 tiegħu,
   Wara li kkunsidra d-Deċiżjoni tal-Kunsill 2013/34/PESK tas-17 ta' Jannar 2013 dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) (1), u b'mod partikolari l-Artikolu 5 tagħha,
   Billi:

               (1)

               Skont l-Artikolu 5(1) tad-Deċiżjoni 2013/34/PESK, il-Kunsill awtorizza lill-Kumitat Politiku u ta' Sigurtà (KPS) biex, f'konformità mal-Artikolu 38 tat-Trattat dwar l-Unjoni Ewropea, jieħu d-deċiżjonijiet rilevanti rigward il-kontroll politiku u t-tmexxija strateġika tal-EUTM Mali, inklużi d-deċiżjonijiet li jinħatru l-Kmandanti sussegwenti tal-Missjoni tal-UE.

               (2)

               Fis-16 ta' Ġunju 2015, il-KPS adotta d-Deċiżjoni (PESK) 2015/955 (2) li taħtar lill-Brigadier Ġeneral Franz Xaver PFRENGLE bħala Kmandant tal-Missjoni tal-UE għall-EUTM Mali.

               (3)

               Fit-30 ta' Settembru 2015, il-Ġermanja rrakkomandat il-ħatra tal-Brigadier Ġeneral Werner ALBL bħala l-Kmandant il-ġdid tal-Missjoni tal-UE għall-EUTM Mali biex jieħu post il-Brigadier Ġeneral Franz Xaver PFRENGLE.

               (4)

               Il-Kumitat Militari tal-UE appoġġa r-rakkomandazzjoni.

               (5)

               Id-Deċiżjoni (PESK) 2015/955 għandha għalhekk titħassar.

               (6)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u l-implementazzjoni ta' deċiżjonijiet u azzjonijiet tal-Unjoni li jkollhom implikazzjonijiet ta' difiża.

         ADOTTA DIN ID-DEĊIŻJONI:
   Artikolu 1
   Il-Brigadier Ġeneral Werner ALBL huwa b'dan maħtur Kmandant tal-Missjoni tal-UE għall-missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) mit-18 ta' Diċembru 2015.
   Artikolu 2
   Id-Deċiżjoni (PESK) 2015/955 hija b'dan imħassra.
   Artikolu 3
   Din id-Deċiżjoni għandha tidħol fis-seħħ fit-18 ta' Diċembru 2015.

      Magħmul fi Brussell, is-26 ta' Novembru 2015.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 14, 18.1.2013, p. 19.

      (2)  Deċiżjoni tal-Kumitat Politiku u ta' Sigurtà (PESK) 2015/955 tas-16 ta' Ġunju 2015 dwar il-ħatra tal-Kmandant tal-Missjoni tal-UE għall-missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) u li tħassar id-Deċiżjoni (EUTM MALI/3/2014) (EUTM MALI/2/2015) (ĠU L 156, 20.6.2015, p. 20).


title: Deċiżjoni tal-Kunsill 2009/934/ĠAI tat- 30 ta’ Novembru 2009 li tadotta r-regoli implimentattivi li jirregolaw ir-relazzjonijiet tal-Europol mal-imsieħba, inkluż l-iskambju ta’ data personali u informazzjoni kklassifikata

text:
               11.12.2009

               MT

               Il-Ġurnal Uffiċjali tal-Unjoni Ewropea

               L 325/6

         DEĊIŻJONI TAL-KUNSILL 2009/934/ĠAI
   tat-30 ta’ Novembru 2009
   li tadotta r-regoli implimentattivi li jirregolaw ir-relazzjonijiet tal-Europol mal-imsieħba, inkluż l-iskambju ta’ data personali u informazzjoni kklassifikata
   IL-KUNSILL TAL-UNJONI EWROPEA,
   Wara li kkunsidra d-Deċiżjoni tal-Kunsill 2009/371/ĠAI tas-6 ta’ April 2009 li tistabbilixxi l-Uffiċċju Ewropew tal-Pulizija (EUROPOL) (1) (id-“Deċiżjoni Europol”) u b’mod partikolari l-Artikoli 26(1)(b) u 59(1)(c) tagħha,
   Wara li kkunsidra l-abbozz ta’ regoli ppreżentati mill-Bord ta’ Amministrazzjoni, li dwaru l-Korp Konġunt ta’ Sorveljanza ħareġ opinjoni,
   Wara li kkunsidra l-Opinjoni tal-Parlament Ewropew,
   Billi skont id-Deċiżjoni Europol, hija r-responsabbiltà tal-Kunsill, filwaqt li jaġixxi b’maġġoranza kwalifikata wara li jkun ikkonsulta l-Parlament Ewropew, li jadotta regoli implimentattivi li jirregolaw ir-relazzjonijiet tal-Europol mal-imsieħba, inkluż l-iskambju ta’ data personali u informazzjoni kklassifikata (minn hawn ‘il quddiem ir-“regoli”),
   IDDEĊIEDA KIF ĠEJ:
   TITOLU I

      DISPOŻIZZJONIJIET ĠENERALI

   Artikolu 1
   Definizzjonijiet
   Għall-finijiet ta’ dawn ir-regoli,

               (a)

               “Stati terzi” kif imsemmija fl-Artikolu 23(1)(a) tad-Deċiżjoni Europol tfisser Stati li mhumiex Stati Membri tal-Unjoni Ewropea;

               (b)

               “organizzazzjonijiet”, kif imsemmija fl-Artikolu 23(1)(b) tad-Deċiżjoni Europol tfisser organizzazzjonijiet bħal organizzazzjonijiet internazzjonali u l-korpi subordinati tagħhom irregolati mil-liġi pubblika jew korpi oħra rregolati mil-liġi pubblika li huma stabbiliti minn, jew abbażi ta’, ftehim bejn żewġ Stati jew aktar;

               (c)

               “partijiet terzi” tfisser Stati Terzi u Organizzazzjonijiet;

               (d)

               “korpi tal-UE”, tfisser istituzzjonijiet, korpi, uffiċċji u aġenziji stabbiliti minn, jew abbażi tat-Trattat dwar l-Unjoni Ewropea u t-Trattati li jistabbilixxu l-Komunitajiet Ewropej, kif imsemmija fl-Artikolu 22(1) tad-Deċiżjoni Europol;

               (e)

               “data personali” tfisser kwalunkwe informazzjoni relatata ma’ persuna fiżika identifikata jew identifikabbli; persuna identifikabbli hija waħda li tista’ tiġi identifikata, direttament jew indirettament, b’mod partikolari b’referenza għal numru ta’ identifikazzjoni jew għal fattur wieħed jew aktar speċifiku għall-identità fiżika, fiżjoloġika, mentali, ekonomika, kulturali jew soċjali tagħha;

               (f)

               “informazzjoni kklassifikata” tfisser kwalunkwe informazzjoni u materjal fi kwalunkwe forma, li l-iżvelar mhux awtorizzat tagħha jista’ jwassal għal gradi varji ta’ preġudizzju għall-interessi essenzjali tal-Europol, ta’ wieħed jew aktar mill-Istati Membri jew tal-imsħieħba ta’ kooperazzjoni tal-Europol, u li tirrikjedi l-applikazzjoni ta’ miżuri ta’ sigurtà adatti;

               (g)

               “ftehim strateġiku” tfisser ftehim li jippermetti l-iskambju ta’ informazzjoni, bl-esklużjoni ta’ data personali;

               (h)

               “ftehim operattiv” tfisser ftehim li jippermetti l-iskambju ta’ informazzjoni, inkluża data personali;

               (i)

               “ftehim ta’ kooperazzjoni” tfisser ftehim strateġiku jew operattiv;

               (j)

               “arranġament ta’ ħidma” tfisser arranġament bejn l-Europol u korp tal-UE dwar il-kooperazzjoni tagħhom, li jippermetti l-iskambju ta’ informazzjoni inkluża data personali;

               (k)

               “proċessar ta’ data personali” jew “proċessar” tfisser kwalunkwe operazzjoni jew sett ta’ operazzjonijiet imwettqa fuq data personali, kemm jekk b’mezzi awtomatiċi kif ukoll jekk le, bħal ġbir, reġistrar, organizzazzjoni, ħażna, adattament jew tibdil, irkupru, konsultazzjoni, użu, żvelar permezz ta’ trasmissjoni, disseminazzjoni jew it-tqegħid għad-dispożizzjoni b’mod ieħor, allinjament jew interkonnessjoni, imblukkar, tħassir jew qerda;

               (l)

               “awtoritajiet kompetenti” tfisser il-korpi pubbliċi kollha li jeżistu fl-Istati Membri jew fi Stati terzi li huma responsabbli taħt il-liġi nazzjonali għall-prevenzjoni u l-ġlieda kontra reati kriminali.

         Artikolu 2
   Kamp ta’ applikazzjoni
   Dawn ir-regoli jirregolaw ir-relazzjonijiet tal-Europol mal-korpi tal-UE u partijiet terzi, inkluż l-iskambju ta’ data personali u informazzjoni kklassifikata u jistabbilixxu l-proċeduri applikabbli għan-negozjar u l-konklużjoni ta’ ftehimiet ta’ kooperazzjoni u arranġamenti ta’ ħidma.
   TITOLU II

      KONKLUŻJONI TA’ FTEHIMIET TA’ KOOPERAZZJONI U ARRANĠAMENTI TA’ ĦIDMA

   Artikolu 3
   Stabbiliment ta’ relazzjonijiet mal-korpi tal-UE
   Skont l-Artikolu 22(1) tad-Deċiżjoni Europol, l-Europol jista’ jistabbilixxi u jżomm relazzjonijiet kooperattivi ma’ korpi tal-UE sakemm dan ikun rilevanti għat-twettiq tal-kompiti tiegħu.
   L-Europol għandu jfittex l-opinjoni tal-Bord ta’ Amministrazzjoni jekk huwa biħsiebu jidħol f’negozjati dwar ftehim ta’ kooperazzjoni jew arranġament ta’ ħidma ma’ korp tal-UE li ma ssemmiex espliċitament fil-punti (a) sa (f) tal-Artikolu 22(1) tad-Deċiżjoni Europol.
   Artikolu 4
   Proċedura għall-konklużjoni ta’ ftehimiet ta’ kooperazzjoni jew arranġamenti ta’ ħidma ma’ korpi tal-UE
   1.   Skont l-Artikolu 22(2) tad-Deċiżjoni Europol, l-Europol għandu jikkonkludi ftehimiet ta’ kooperazzjoni jew arranġamenti ta’ ħidma ma’ korpi tal-UE bil-għan li jiġu stabbiliti relazzjonijiet kooperattivi. Tali ftehimiet jew arranġamenti ta’ ħidma jistgħu jikkonċernaw l-iskambju ta’ informazzjoni operattiva, strateġika jew teknika, inklużi data personali u informazzjoni kklassifikata.
   2.   It-trasmissjoni ta’ informazzjoni kklassifikata għandha tkun permissibbli biss sa fejn ikun jeżisti ftehim dwar il-kunfidenzjalità bejn l-Europol u l-korp tal-UE. Il-Kumitat tas-Sigurtà għandu jkun mgħarraf b’tali ftehim, li għandu sussegwentement ikun formalizzat fil-ftehim ta’ kooperazzjoni jew arranġament ta’ ħidma.
   3.   Kwalunkwe ftehim ta’ kooperazzjoni jew arranġament ta’ ħidma bħal dan għandu jiġi konkluż biss wara approvazzjoni mill-Bord ta’ Amministrazzjoni.
   4.   Jekk il-ftehim ta’ kooperazzjoni jew l-arranġament ta’ ħidma jikkonċerna l-iskambju ta’ data personali, il-Bord ta’ Amministrazzjoni għandu jikseb l-opinjoni tal-Korp Konġunt ta’ Sorveljanza qabel l-approvazzjoni msemmija fil-paragrafu 3.
   Artikolu 5
   Stabbiliment ta’ relazzjonijiet ma’ partijiet terzi
   1.   Skont l-Artikolu 23(1) tad-Deċiżjoni Europol, l-Europol jista’ jistabbilixxi u jżomm relazzjonijiet kooperattivi ma’ partijiet terzi sakemm dan ikun meħtieġ għat-twettiq tal-kompiti tiegħu.
   2.   Skont l-Artikolu 23(2) tad-Deċiżjoni Europol, l-Europol għandu jikkonkludi ftehimiet ma’ partijiet terzi li tqiegħdu fuq il-lista ta’ Stati terzi u organizzazzjonijiet imsemmija fl-Artikolu 26(1)(a) tad-Deċiżjoni Europol. Tali ftehimiet jistgħu jikkonċernaw l-iskambju ta’ informazzjoni operattiva, strateġika jew teknika, inkluża data personali u informazzjoni kklassifikata. Fil-każ ta’ ftehim ma’ Stat terz, tali informazzjoni għandha tiġi trasmessa permezz ta’ punt ta’ kuntatt nominat li jiġi identifikat fil-ftehim.
   3.   L-Europol jista’ jibda l-proċedura għall-konklużjoni ta’ ftehim ma’ parti terza hekk kif tali parti terza titqiegħed fuq il-lista msemmija fil-paragrafu 2.
   4.   Fejn il-konklużjoni ta’ ftehim operattiv ma’ parti terza tkun prevista, l-Europol għandu jagħmel valutazzjoni tal-eżistenza ta’ livell adegwat ta’ protezzjoni tad-data żgurat minn dik il-parti terza. Dik il-valutazzjoni għandha tintbagħat lill-Bord ta’ Amministrazzjoni, li għandu jkun kiseb l-opinjoni minn qabel tal-Korp Konġunt ta’ Sorveljanza. Għall-finijiet ta’ din il-valutazzjoni, għandu jittieħed kont tal-qafas regolatorju u l-prattika amministrattiva tal-parti terza kkonċernata fil-qafas tal-protezzjoni tad-data, inkluża kwalunkwe awtorità indipendenti eżistenti responsabbli għas-superviżjoni ta’ kwistjonijiet rigward il-protezzjoni tad-data.
   Artikolu 6
   Proċedura għall-konklużjoni ta’ ftehimiet ta’ kooperazzjoni ma’ partijiet terzi
   1.   Il-Bord ta’ Amministrazzjoni għandu jiddeċiedi, abbażi tal-valutazzjoni msemmija fl-Artikolu 5(4) u b’kont meħud tal-opinjoni tal-Korp Konġunt ta’ Sorveljanza, jekk id-Direttur għandux jidħol f’negozjati mal-parti terza dwar il-konklużjoni ta’ ftehim operattiv. Wara li jkun kiseb deċiżjoni pożittiva minn qabel tal-Bord ta’ Amministrazzjoni, id-Direttur għandu jidħol f’negozjati mal-parti terza dwar il-konklużjoni ta’ tali ftehim. Fil-każ ta’ deċiżjoni negattiva, il-Bord ta’ Amministrazzjoni jista’ jikkunsidra l-konklużjoni ta’ ftehim strateġiku mal-parti terza kkonċernata.
   2.   It-trasmissjoni ta’ informazzjoni kklassifikata mill-Europol għandha tkun permissibbli biss sa fejn ikun jeżisti ftehim dwar il-kunfidenzjalità bejn l-Europol u l-parti terza. Il-Kumitat tas-Sigurtà għandu jkun mgħarraf b’tali ftehim, li għandu sussegwentement ikun formalizzat fil-ftehim ta’ kooperazzjoni.
   3.   Wara l-finalizzazzjoni tan-negozjati ta’ ftehim, id-Direttur għandu jippreżenta l-abbozz ta’ ftehim lill-Bord ta’ Amministrazzjoni. Fil-każ ta’ konklużjoni ta’ ftehim operattiv, il-Bord ta’ Amministrazzjoni għandu jikseb l-opinjoni tal-Korp Konġunt ta’ Sorveljanza. Il-Bord ta’ Amministrazzjoni għandu jikkonferma l-abbozz ta’ ftehim qabel ma jippreżentah lill-Kunsill għall-approvazzjoni.
   Fil-każ ta’ konferma ta’ ftehim operattiv, dak l-abbozz ta’ ftehim u l-opinjoni tal-Korp Konġunt ta’ Sorveljanza għandhom jiġu ppreżentati lill-Kunsill.
   4.   Skont l-Artikolu 23(2) tad-Deċiżjoni Europol, tali ftehimiet għandhom jiġu konklużi biss wara l-approvazzjoni mill-Kunsill, li preċedentement għandu jkun ikkonsulta lill-Bord ta’ Amministrazzjoni u, sa fejn tali ftehimiet jikkonċernaw l-iskambju ta’ data personali, ikun kiseb l-opinjoni tal-Korp Konġunt ta’ Sorveljanza permezz tal-Bord ta’ Amministrazzjoni.
   Artikolu 7
   Informazzjoni għall-Bord ta’ Amministrazzjoni
   Id-Direttur għandu jinforma lill-Bord ta’ Amministrazzjoni fuq bażi regolari dwar is-sitwazzjoni attwali tan-negozjati li għaddejjin ma’ korpi tal-UE u partijiet terzi.
   TITOLU III

      SKAMBJU TA’ INFORMAZZJONI

      KAPITOLU I

         Riċeviment ta’ informazzjoni

   Artikolu 8
   Riċeviment ta’ informazzjoni qabel id-dħul fis-seħħ ta’ ftehim
   Qabel id-dħul fis-seħħ ta’ ftehim jew arranġament ta’ ħidma ma’ korp tal-UE jew parti terza, l-Europol jista’, skont l-Artikoli 22(3) u l-Artikolu 23(3) tad-Deċiżjoni Europol, direttament jirċievi u juża informazzjoni, inkluża data personali u informazzjoni kklassifikata, sakemm dan ikun meħtieġ għall-prestazzjoni leġittima tal-kompiti tiegħu elenkati fl-Artikolu 5 tad-Deċiżjoni Europol.

      KAPITOLU II

         Trasmissjoni ta’ informazzjoni

   Artikolu 9
   Kondizzjonijiet għat-trasmissjoni ta’ informazzjoni lil korpi tal-UE u lil partijiet terzi
   L-Europol jista’ jittrasmetti informazzjoni lil korp tal-UE jew lil parti terza biss taħt il-kondizzjonijiet li ġejjin:

               1.

               Minkejja l-Artikoli 11 sa 14, informazzjoni tista’ tiġi trasmessa biss wara li ftehim jew arranġament ta’ ħidma jkun ġie konkluż mal-korp tal-UE jew il-parti terza skont id-dispożizzjonijiet tat-Titolu II.

               2.

               Fejn id-data kkonċernata kienet trasmessa lill-Europol minn Stat Membru, l-Europol għandu jittrasmettiha lil korpi tal-UE jew partijiet terzi biss bil-kunsens ta’ dak l-Istat Membru. L-Istat Membru kkonċernat jista’ jagħti l-kunsens tiegħu minn qabel għal tali trasmissjoni, jew f’termini ġenerali jew suġġett għal kondizzjonijiet speċifiċi. Tali kunsens jista’ jiġi rtirat fi kwalunkwe ħin.

               3.

               Jekk id-data ma ntbagħtetx minn Stat Membru, l-Europol għandu jkun sodisfatt li ma jkunx hemm il-probabbiltà li t-trasmissjoni ta’ dik id-data:

                           (a)

                           tfixkel it-twettiq korrett tal-kompiti li fir-rigward tagħhom ikun kompetenti Stat Membru;

                           (b)

                           tqiegħed f’periklu s-sigurtà jew l-ordni pubbliku ta’ Stat Membru jew b’xi mod ieħor tippreġudika l-benesseri ġenerali tiegħu.

               4.

               It-trasmissjoni ta’ data personali lil partijiet terzi għandha tkun permissibbli biss fejn:

                           (a)

                           tkun meħtieġa f’każijiet individwali għall-finijiet tal-prevenzjoni ta’ jew il-ġlieda kontra reati kriminali li fir-rigward tagħhom l-Europol huwa kompetenti; u

                           (b)

                           l-Europol ikun ikkonkluda ftehim operattiv mal-partijiet terzi kkonċernati li jippermetti t-trasmissjoni tat-tali data fuq il-bażi ta’ valutazzjoni li tikkonferma livell adegwat ta’ protezzjoni tad-data żgurat minn dawk il-partijiet terzi skont l-Artikolu 5(4).

               5.

               It-trasmissjoni ta’ informazzjoni kklassifikata mill-Europol għandha tkun permissibbli biss meta:

                           (a)

                           ikun jeżisti ftehim dwar il-kunfidenzjalità bejn l-Europol u l-korp tal-UE jew il-parti terza, skont l-Artikoli 4(2) u 6(2); u

                           (b)

                           fil-każ tat-trasmissjoni ta’ data lil partijiet terzi, tkun meħtieġa f’każijiet individwali għall-finijiet tal-prevenzjoni jew ripressjoni ta’ reati kriminali li fir-rigward tagħhom ikun kompetenti l-Europol.

         Artikolu 10
   Responsabbiltà għat-trasmissjoni ta’ data
   L-Europol għandu jkun responsabbli għal-legalità tat-trasmissjoni tad-data. L-Europol għandu jżomm rekord tat-trasmissjonijiet kollha ta’ data taħt dawn ir-regoli u tar-raġunijiet għal tali trasmissjonijiet. Id-data għandha tiġi trasmessa biss jekk ir-riċevitur jintrabat li d-data ser tintuża biss għall-fini li għalih tkun ġiet trasmessa.
   Artikolu 11
   Trasmissjoni ta’ informazzjoni lil korpi tal-UE qabel id-dħul fis-seħħ ta’ ftehim ta’ kooperazzjoni jew arranġament ta’ ħidma
   1.   Qabel id-dħul fis-seħħ ta’ ftehim operattiv jew arranġament ta’ ħidma ma’ korp tal-UE l-Europol jista’, skont l-Artikolu 22(3) tad-Deċiżjoni Europol u taħt il-kondizzjonijiet li jinsabu stabbiliti fl-Artikolu 9(2) u 9(3) ta’ dawn ir-regoli, jitrasmetti direttament informazzjoni, inkluż data personali, lil tali korp tal-UE sakemm din tkun meħtieġa għat-twettiq leġittimu tal-kompiti tar-riċevitur.
   2.   It-trasmissjoni mill-Europol ta’ informazzjoni kklassifikata għandha tkun permissibbli biss sa fejn ikun jeżisti ftehim dwar il-kunfidenzjalità bejn l-Europol u l-korp tal-UE, skont l-Artikolu 4(2).
   Artikolu 12
   Trasmissjoni ta’ informazzjoni lil partijiet terzi qabel id-dħul fis-seħħ ta’ ftehim
   Qabel id-dħul fis-seħħ ta’ ftehim ma’ pajjiż terz, l-Europol jista’, skont l-Artikolu 23(4) tad-Deċiżjoni Europol u taħt il-kondizzjonijiet stabbiliti fl-Artikolu 9(2) u 9(3) ta’ dawn ir-regoli, jittrasmetti informazzjoni direttament, bl-eċċezzjoni ta’ data personali u informazzjoni kklassifikata, lil dik il-parti terza, sakemm dan ikun meħtieġ għat-twettiq leġittimu tal-kompiti tar-riċevitur.
   Artikolu 13
   Trasmissjoni ta’ informazzjoni lil partijiet terzi li mhumiex inklużi fil-lista tal-Kunsill
   Skont l-Artikolu 23(5) tad-Deċiżjoni Europol u taħt il-kondizzjonijiet stabbiliti fl-Artikolu 9(2) u 9(3) ta’ dawn ir-regoli, l-Europol jista’ jittrasmetti informazzjoni direttament, bl-eċċezzjoni ta’ data personali u informazzjoni kklassifikata, lil partijiet terzi li mhumiex inklużi fil-lista msemmija fl-Artikolu 26(1)(a) tad-Deċiżjoni Europol, sakemm din tkun assolutament meħtieġa f’każijiet individwali għall-finijiet tal-prevenzjoni ta’ jew il-ġlieda kontra reati kriminali li fir-rigward tagħhom l-Europol huwa kompetenti.

      KAPITOLU III

         Trasmissjoni ta’ informazzjoni f’każijiet eċċezzjonali

   Artikolu 14
   Trasmissjoni ta’ data personali u informazzjoni kklassifikata f’każijiet eċċezzjonali
   1.   Skont l-Artikolu 23(8) u 23(9) tad-Deċiżjoni Europol, u taħt il-kondizzjonijiet stabbiliti fl-Artikolu 9(2) u 9(3) ta’ dawn ir-regoli, l-Europol jista’ jittrasmetti data personali u kklassifikata li jkollha lil partijiet terzi safejn id-Direttur jikkunsidra li t-trasmissjoni tagħha hija assolutament meħtieġa biex jiġu salvagwardjati l-interessi essenzjali tal-Istati Membri kkonċernati, li jkunu fl-ambitu tal-objettivi tal-Europol, jew fl-interessi tal-prevenzjoni ta’ periklu imminenti assoċjat ma’ kriminalità jew ma’ reati terroristiċi.
   2.   Fil-każ tat-trasmissjoni ta’ informazzjoni kklassifikata, id-Direttur għandu jinforma lill-Bord ta’ Amministrazzjoni u lill-Kumitat tas-Sigurtà mill-aktar fis possibbli bid-deċiżjoni tiegħu.
   3.   Fil-każ tat-trasmissjoni ta’ data personali, id-Direttur għandu fiċ-ċirkostanzi kollha jikkunsidra l-livell ta’ protezzjoni tad-data applikabbli għall-parti terza in kwistjoni bil-ħsieb li jibbilanċja dak il-livell ta’ protezzjoni tad-data u dawk l-interessi. Meta jagħmel dan, id-Direttur għandu jieħu kont tal-elementi rilevanti kollha, bħall-perikolu possibbli jekk l-Europol ma jittrasmettix id-data personali kkonċernata. Id-Direttur tal-Europol għandu jinforma kemm jista’ jkun malajr lill-Bord ta’ Amministrazzjoni u lill-Korp Konġunt ta’ Sorveljanza bid-deċiżjoni tiegħu u bil-bażi tal-valutazzjoni tal-adegwatezza tal-livell ta’ protezzjoni tad-data mogħti mill-parti terza kkonċernata.
   4.   Qabel it-trasmissjoni ta’ data personali skont il-paragrafu 1, id-Direttur għandu jivvaluta l-adegwatezza tal-livell ta’ protezzjoni tad-data mogħti mill-partijiet terzi ikkonċernati, b’kont meħud taċ-ċirkostanzi kollha rilevanti għat-trasmissjoni ta’ data personali, b’mod partikolari:

               (a)

               in-natura tad-data;

               (b)

               l-għan li għalih hija maħsuba d-data;

               (c)

               it-tul tal-ipproċessar ippjanat;

               (d)

               id-dispożizzjonijiet ġenerali jew speċifiċi ta’ protezzjoni tad-data li japplikaw għall-partijiet terzi;

               (e)

               jekk l-entità qablitx ma’ kondizzjonijiet speċifiċi rikjesti mill-Europol fir-rigward ta’ tali data.

      KAPITOLU IV

         Kondizzjonijiet speċifiċi għat-trasmissjoni ta’ data personali

   Artikolu 15
   Finijiet li għalihom hija trasmessa d-data personali
   1.   Data personali mitluba mingħajr kwalunkwe indikazzjoni rigward l-għan ta’ u r-raġuni għat-talba m’għandhiex tiġi trasmessa.
   2.   It-trasmissjoni ta’ data personali li tiżvela oriġini razzjali jew etnika, opinjonijiet politiċi, twemmin reliġjuż jew filosofiku jew sħubija trade-unjonistika u t-trasmissjoni ta’ data dwar is-saħħa jew il-ħajja sesswali għandu jkun ipprojbit sakemm ma jkunx strettament meħtieġ.
   Artikolu 16
   Korrezzjoni u tħassir ta’ data personali
   1.   Meta l-Europol jittrasmetti data personali lil korp tal-UE jew parti terza, huwa għandu jiżgura li l-korp tal-UE jew il-parti terza riċevitur/riċevitriċi jintrabatu li d-data personali ser tkun korretta jew imħassra jekk jirriżulta li hija skorretta, ineżatta, m’għadhiex aġġornata jew ma kellhiex tiġi trasmessa. Fejn l-Europol jinnota li d-data personali hija skorretta, ineżatta, m’għadhiex aġġornata jew ma kellhiex tiġi trasmessa, il-korp tal-UE jew il-parti terza riċevitur/riċevitriċi għandhom minnufih jiġu nfurmati b’dan u mitluba jinnotifikaw lill-Europol li d-data ser tiġi korretta jew imħassra. Id-Direttur għandu jinforma lill-Bord ta’ Amministrazzjoni u lill-Korp Konġunt ta’ Sorveljanza dwar l-attivitajiet tal-Europol f’dan il-qasam.
   2.   Kwalunkwe ftehim konkluż għandu jistipula l-obbligu ta’ korrezzjoni jew tħassir f’konformità mal-proċedura msemmija fil-paragrafu 1.
   3.   Meta l-Europol jittrasmetti data personali, huwa għandu jiżgura li l-korp tal-UE jew il-parti terza riċevitur/riċevitriċi jintrabatu li d-data ser titħassar meta ma tkunx għadha meħtieġa għall-finijiet li għaliha kienet trasmessa.

      KAPITOLU V

         Trasmissjoni ulterjuri ta’ data lil korpi tal-UE u lil partijiet terzi

   Artikolu 17
   Awtoritajiet kompetenti u trasmissjoni ulterjuri
   1.   It-trasmissjoni ta’ data personali mill-Europol lil Stat terz u t-trasmissjoni f’dak l-Istat għandhom ikunu ristretti għall-awtoritajiet kompetenti, li għandhom ikunu msemmija espliċitament fi kwalunkwe ftehim konkluż.
   2.   Fi ftehimiet ta’ negozjati, l-Europol għandu jagħmel kull sforz biex jiżgura li, fejn possibbli, Stat terz jinnomina awtorità kompetenti waħda biex tkun il-punt ta’ kuntatt nazzjonali bejn l-Europol u l-awtoritajiet kompetenti l-oħra ta’ dak l-Istat terz.
   3.   Meta jkun qed jittrasmetti data personali, l-Europol għandu jiżgura li l-korp tal-UE jew il-parti terza riċevitur/riċevitriċi jintrabtu li t-trasmissjoni ulterjuri ta’ tali data tkun limitata għall-awtoritajiet kompetenti u sseħħ taħt l-istess kondizzjonijiet bħal dawk li japplikaw għat-trasmissjoni oriġinali.
   4.   Jekk ma jkunx possibbli għal Stat terż li jinnomina awtorità kompetenti waħda bħala punt ta’ kuntatt nazzjonali, il-ftehimiet jistgħu, b’mod eċċezzjonali, jipprovdu għat-trasmissjoni diretta ta’ informazzjoni mill-Europol lil awtorità kompetenti waħda jew aktar fl-Istat terz ikkonċernat.
   Artikolu 18
   Kondizzjonijiet għat-trasmissjoni ulterjuri
   1.   L-Europol għandu jittrasmetti biss data personali lil awtorità kompetenti ta’ Stat terz jew jittrasmetti data personali lil organizzazzjoni jew korp tal-UE jekk dik l-awtorità, l-organizzazzjoni jew il-korp jaqblu li ma jikkomunikawx dik id-data personali lil korpi oħra tal-UE jew partijiet terzi, ħlief taħt il-kondizzjonijiet stabbiliti fil-paragrafu 2.
   2.   It-trasmissjoni ulterjuri ta’ data personali minn awtorità kompetenti ta’ Stat terz, ta’ organizzazzjoni jew ta’ korp tal-UE li magħha l-Europol ikkonkluda ftehim operattiv tista’ sseħħ biss:

               (a)

               bil-kunsens minn qabel tal-Europol, f’każijiet fejn il-korp tal-UE jew parti terza li tkun irċeviet id-data personali tkun ikkonkludiet ftehim operattiv mal-Europol; jew

               (b)

               b’mod eċċezzjonali, wara awtorizzazzjoni mid-Direttur, b’kont meħud tal-livell ta’ protezzjoni tad-data applikabbli lill-korp tal-UE jew lill-parti terza, jekk huwa jqis li t-trasmissjoni tad-data personali mill-korp tal-UE jew ta’ parti terza hija assolutament meħtieġa:

                           (i)

                           biex ikunu salvagwardjati l-interessi essenzjali tal-Istati Membri kkonċernati li jkunu fil-kamp ta’ applikazzjoni tal-objettivi tal-Europol, jew

                           (ii)

                           fl-interessi tal-prevenzjoni ta’ perikolu imminenti assoċjat mal-kriminalità jew reati terroristiċi.

         3.   L-ebda trasmissjoni ulterjuri ta’ data kkomunikata lill-Europol minn Stat Membru m’għandha tkun permessa mingħajr kunsens minn qabel tal-Istat Membru kkonċernat. Id-Direttur għandu jgħarraf lill-Istat Membru kkonċernat bir-raġunijiet għat-trasmissjoni permezz ta’ korp tal-UE jew parti terza pjuttost milli permezz ta’ trasmissjoni diretta ta’ tali data.

      KAPITOLU VI

         Kondizzjonijiet speċifiċi għar-riċeviment ta’ informazzjoni mill-europol minn partijiet terzi

   Artikolu 19
   Valutazzjoni tas-sors u tal-informazzjoni
   1.   Biex jiddetermina l-affidabbiltà tal-informazzjoni rċevuta mill-Europol, kif ukoll is-sors tagħha, l-Europol għandu jitlob lill-korp tal-UE jew lill-parti terza biex jevalwaw, safejn ikun possibbli, l-informazzjoni u s-sors tagħha skont il-kriterji stabbiliti fl-Artikolu 12 tad-Deċiżjoni tal-Kunsill 2009/936/ĠAI tat-30 ta’ Novembru 2009 li jadotta r-regoli implimentattivi għar-reġistri ta’ analiżi tal-Europol (2) (ir-“Regoli għar-reġistri ta’ analiżi tal-Europol”).
   2.   Jekk din l-evalwazzjoni ma tkunx provduta, l-Europol għandu jipprova, safejn ikun possibbli, jevalwa l-affidabbiltà tas-sors jew tal-informazzjoni abbażi tal-informazzjoni diġà fil-pussess tiegħu skont il-kriterji stabbiliti fl-Artikolu 12 tar-regoli għar-reġistri ta’ analiżi tal-Europol.
   3.   Fi ftehim, il-Europol u korp tal-UE jew parti terza jistgħu jaqblu f’termini ġenerali dwar l-evalwazzjoni ta’ tipi speċifikati ta’ informazzjoni u sorsi speċifikati skont il-kriterji stabbiliti fl-Artikolu 12 tar-regoli għar-reġistri ta’ analiżi tal-Europol.
   Artikolu 20
   Korrezzjoni u tħassir ta’ informazzjoni riċevuta mill-Europol
   1.   Ftehimiet għandhom jistipulaw li l-korp tal-UE jew il-parti terza għandhom jinformaw lill-Europol meta huma jikkoreġu jew iħassru informazzjoni trasmessa lill-Europol.
   2.   Meta korp tal-UE jew parti terza jinformaw lill-Europol li huma kkoreġew jew ħassru l-informazzjoni trasmessa lill-Europol, l-Europol għandu jikkoreġi jew iħassar dik l-informazzjoni kif meħtieġ. L-Europol m’għandux iħassar l-informazzjoni jekk tkun għadha teħtieġ li tiġi proċessata għall-finijiet tar-reġistru ta’ analiżi kkonċernat jew, fejn l-informazzjoni hija maħżuna f’reġistru tad-data ieħor tal-Europol, l-Europol għandu interess ulterjuri fih, abbażi ta’ intelligence li hija aktar estensiva minn dik tal-korp tal-UE jew parti terza li jkun qed jittrasmetti d-data. L-Europol għandu jgħarraf lill-korp tal-UE jew lill-parti terza kkonċernata bit-tkomplija tal-ħażna ta’ dik l-informazzjoni.
   3.   Jekk l-Europol ikollu raġuni biex jemmen li l-informazzjoni pprovduta mhix eżatta jew li m’għadhiex aġġornata, huwa għandu jgħarraf lill-korp tal-UE jew lill-parti terza li jkunu pprovdew l-informazzjoni u jitlob lill-korp tal-UE jew lill-parti terza biex jgħarrfu lill-Europol dwar il-pożizzjoni tagħhom dwar il-kwistjoni. Fejn l-informazzjoni hija korreġuta jew imħassra mill-Europol f’konformità mal-Artikolu 31(1) tad-Deċiżjoni Europol, l-Europol għandu jgħarraf lill-korp tal-UE jew lill-parti terza tal-provvista bil-korrezzjoni jew it-tħassir.
   4.   Mingħajr preġudizzju għall-Artikolu 31 tad-Deċiżjoni Europol, informazzjoni li b’mod ċar inkisbet minn Stat terz bi ksur ovvju tad-drittijiet tal-bniedem m’għandhiex tkun ipproċessata.
   5.   Il-ftehimiet għandhom jistipulaw li l-korp tal-UE jew il-parti terza għandhom jgħarrfu lill-Europol safejn possibbli f’każijiet fejn dak il-korp tal-UE jew il-parti terza għandu/għandha raġuni biex temmen li l-informazzjoni provduta mhix eżatta jew m’għadhiex aġġornata.
   TITOLU IV

      DISPOŻIZZJONIJIET FINALI

   Artikolu 21
   Dħul fis-seħħ
   Dawn ir-regoli għandhom jidħlu fis-seħħ fl-1 ta’ Jannar 2010.

      Magħmul fi Brussell, it-30 ta’ Novembru 2009.

            Ghall-Kunsill

            Il-President

         B. ASK

      (1)  ĠU L 121, 15.5.2009. p. 37.

      (2)  Ara paġna 14 ta’ dan il-Ġurnal Uffiċjali.


title: Deċiżjoni (UE) 2016/1974 tal-Bank Ċentrali Ewropew tal-31 ta' Ottubru 2016 li temenda d-Deċiżjoni (UE) 2016/810 (BĊE/2016/10) dwar it-tieni serje ta' operazzjonijiet speċifiċi ta' rifinanzjament għal żmien itwal (BĊE/2016/30)

text:
               11.11.2016

               MT

               Il-Ġurnal Uffiċjali tal-Unjoni Ewropea

               L 304/7

         DEĊIŻJONI (UE) 2016/1974 TAL-BANK ĊENTRALI EWROPEW
   tal-31 ta' Ottubru 2016
   li temenda d-Deċiżjoni (UE) 2016/810 (BĊE/2016/10) dwar it-tieni serje ta' operazzjonijiet speċifiċi ta' rifinanzjament għal żmien itwal (BĊE/2016/30)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel inċiż tal-Artikolu 127(2) tiegħu,
   Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew, u b'mod partikolari l-ewwel inċiż tal-Artikolu 3.1, l-Artikolu 12.1, it-tieni inċiż tal-Artikolu 18.1 u t-tieni inċiż tal-Artikolu 34.1 tiegħu,
   Billi:

               (1)

               Fit-28 ta' April 2016, fit-twettiq tal-mandat tiegħu għall-istabbiltà tal-prezzijiet u sabiex jittaffew iktar l-kundizzjonijiet ta' kreditu tas-settur privat u jiġi stimulat il-ħolqien ta' kreditu, il-Kunsill Governattiv adotta d-Deċiżjoni (UE) 2016/810 tal-Bank Ċentrali Ewropew (BĊE/2016/10) (1). Din id-Deċizjoni tistabbilixxi d-dettalji għal serje ta' erba' operazzjonijiet speċifiċi ta' rifinanzjament fuq żmien itwal (TLTROs-II) li għandhom isiru minn Ġunju 2016 sa Marzu 2017 fuq bażi trimestrali.

               (2)

               Sabiex tiġi indirizzata l-inkonsistenza bejn l-iskadenza għall-istituzzjonijiet prinċipali biex japplikaw għal tibdil fil-kompożizzjoni tal-grupp TLTRO-II kif indikat fil-kalendarju indikattiv għat-TLTRO-II ippubblikat fil-websajt tal-BĊE u l-perijodu msemmi fl-Artikolu 3(7)(a) tad-Deċiżjoni (UE) 2016/810 (BĊE/2016/10), il-Kunsill Governattiv iddeċieda li jekk tibdil għall-kompożizzjoni ta' grupp TLTRO-II jiġi aċċettat skont l-Artikolu 3(5) tad-Deċiżjoni (UE) 2016/810 (BĊE/2016/10) jew iseħħ skont l-Artikolu 3(6)(b) jew (c) ta' dik id-Deċiżjoni, l-istituzzjoni prinċipali tista' tipparteċipa fit-TLTRO-II fuq il-bażi tal-kompożizzjoni ġdida tal-grupp TLTRO-II tagħha wara li tkun kisbet konferma mill-bank ċentrali nazzjonali (BĊN) tagħha li l-kompożizzjoni l-ġdida tal-grupp TLTRO-II ġiet irrikonoxxuta.

               (3)

               Għalhekk, id-Deċiżjoni (UE) 2016/810 (BĊE/2016/10) għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Emendi
   Id-Deċiżjoni (UE) 2016/810 (BĊE/2016/10) hija emendata kif ġej:

               1.

               Fl-Artikolu 3(6)(b), il-punt (i) huwa mindul b'li ġej:

                           “(i)

                           l-istituzzjoni prinċipali tapplika għand il-BĊN tagħha għar-rikonoxximent tal-bidla fil-kompożizzjoni tal-grupp TLTRO-II skont il-kalendarju indikattiv għat-TLTRO-II ippubblikat fuq il-websajt tal-BĊE;”;

               2.

               Fl-Artikolu 3(7), il-punt (a) huwa mibdul b'dan li gej:

                           “(a)

                           fir-rigward tat-tibdil li għalih japplikaw il-paragrafu 5, il-paragrafu 6(b), jew il-paragrafu 6(c), l-istituzzjoni prinċipali tista' tieħu sehem f'TLTRO-II fuq il-bażi tal-kompożizzjoni l-ġdida tal-grupp tat-TLTRO-II tagħha biss wara li tkun kisbet konferma mill-BĊN tagħha li l-kompożizzjoni ġdida tal-grupp TLTRO-II ġie rrikonoxxut; u”.

         Artikolu 2
   Dħul fis-seħħ
   Din id-Deċizjoni għandha tidħol fis-seħħ fil-31 ta' Ottubru 2016.

      Magħmula fi Frankfurt am Main, il-31 ta' Ottubru 2016.

            Għall-Kunsill Governattiv tal-BĊE

            Il-President tal-BĊE

         Mario DRAGHI

      (1)  Id-Deċiżjoni (UE) 2016/810 tal-Bank Ċentrali Ewropew tat-28 ta' April 2016 dwar it-tieni serje ta' operazzjonijiet speċifiċi ta' rifinanzjament għal żmien itwal (BĊE/2016/10) (ĠU L 132, 21.5.2016, p. 107)